እስከ ንስኻትኩም እውን አኣብ ዘለኹሞ ፈትሹዎ፤ ንሎሚ ሓሙሽተ ሰባት ፍቕራዊ ታሪኾም ኣካፊሎምና ኣለው። መጠንቀቕታ፡ እዚ ጽሑፍ ንዓቕመ ሄዋንን ኣዳምን ንዝበጽሑ ሰባት ጥራሕ ዝምልከት ትሕዝቶ ኣለዎ ጓል 27 ዓመት ሶፊ ካብ ሻንጋይ፥ ቻይና መግለጺ ስእሊ, ሶፊ፡ ናይ ፍቕራዊ ቖጸራ መተግበሪታት ብምጥቃም ትዛነ ከም ዘላ ትዛረብ ፈለማ ከተማ ውሃን፡ ብድሕሪኡ ከኣ መብዛሕትኡ ክፋል ቻይና ተዓጾ - ተዓጾ ቅድሚ ምባሉ እየ ምስ ኣፍቃሪየይ ተፈላልየ። ከምዚ ከጋጥም'ዩ ኢሉ ዝገመተ ኣይነበረን። እቲ ምፍልላይ ንዓይ ከቢድ ስለ ዝነበረ፡ ኣኣብ ዘለኻዮ ተዓጾ ምስኮነ ንበይነይ ክሰግሮ ፈታኒ ነይሩ። ድሓር ግን፡ ፍቕራዊ ቆጸራ እንምስርተሎም መተግበሪታት [ኣፕሊኬሺን] ክጥቀም ጀሚረ። ብኽፋል፡ ኣብ ገዛይ ምስ ዝፈትዋ ዱመይ (ድሙ) ኾይነ በዞም መተግበሪታት ግዜ ከሕልፍን ክዛነን ጀሚረ። ዝኾነ ክትጭብጦ እትኽእል ነገር ግን የለን፤ ንሰዓታት ምስ ኣወዳት የዕልል። ግን ምስቲ ሰብ ብኣካል ከይተራኸብካ ወግዒ ጥራሕ ምስኮነ ይስልችወካ። ኩሎም ሬስቶራንታትን ህዝቢ ዝእከበሎም ቦታታትን ተዓጽዮም'ዮም። ዝተኸፈተ ካፌ እንተረኸብናው'ውን መሸፈኒ ኣፍን ኣፍንጫን [ማስክ] ጌርና ኾፍ ስለ እንብል፡ ምርኻብና ትርጉም ንስእነሉ። ኣለካ ሙሽ፡ ኣብ ውሽጢ ዓፍራ ኮይንካ .
